Des Klima z'Inglståd werd vo überwiegend druggane und wårme Summa und druggane und koide Winter kontinental prägt. Mit a jährlichn duachschnittlichn Niedaschlãgsmenge vo in ebba 650 mm is des Klima z'Inglståd deitlich trockener ois im Oipmvoalånd, wobei da Föhn Inglståd gråd no erreicht. Im Gengsatz dådazua hoitn si vor oim im Hirbst, aba aa im Winta oft bständige Nebe und Hochnebe, de si aa im  Tãgesverlauf net auflösn. Desweng braucht ma si ned wundan, wãnn da Vakehrsfunk auf da A9 aa no an Nammidåg an Newe mäidt. Da Wind kummt überwiegend aus westlicha und südwestlicha Richtung, im Hirbst öftas aa aus'm Nordostn.